Die Evangelie in die psalms - Psalm 23:1-6 - Brooklyn-Gemeente
Die Evangelie in die psalms - Psalm 23:1-6
Ons almal ken Psalm 23 baie goed, maar om dit dieper te verstaan, is dit nodig om hierdie psalm saam met Psalm 22 en 24 te lees. Tussen hierdie drie psalms word die hele verhaal van die evangelie vertel. Dawid is die outeur van al drie hierdie psalms en in hulle profeteer hy oor gebeure wat baie jare ná hom sou plaasvind.
1. Die lied aan die kruis: Vrydag (Psalm 22)
Het julle al ooit gehoor van die liedjie wat Jesus gesing het terwyl Hy aan die kruis gehang het? Daardie lied was Psalm 22:
2. Die lied van vrede en hoop: Saterdag (Psalm 23)
Die lied oor die heilige Saterdag. Ons moet nog begin om te verstaan wat daar gebeur het. Dié psalm handel oor 'n herder met sy skape. Wanneer Dawid hierdie psalm skryf, skryf hy uit persoonlike ervaring, want hy was self 'n skaapwagter toe hy jonk was.
In die ou vertaling van vers 4 staan daar:
'n Woord wat ons baie keer mis, is die woord doodskaduwee. Vanweë dit wat Jesus vir ons aan die kruis gedoen het, kry ons nou slegs te doen met die skadu van die dood. Dink aan 'n skaduwee van 'n swaard of van 'n geweer … dit kan jou nie doodmaak nie. Jesus Christus het die angel van die dood uitgehaal, sodat al wat oorgebly het net 'n skaduwee is. Dit is hoekom Paulus in 1 Korintiërs 15:54-55 skryf: "Die dood is vernietig, die oorwinning is behaal. Dood, waar is jou oorwinning? Dood, waar is jou angel?"
Dit is hoekom ons nie hoef bang te wees wanneer ons deur donker valleie gaan nie, want die skaduwee van die dood is al wat oor is. Met enige beproewing kan ek weet ek is veilig by die Here. Selfs al lê ek op my sterfbed is die Here by my. Dit is hoekom ons kan bely:
my enigste troos in lewe en in sterwe is dat ek aan Jesus Christus behoort.
3. Die lied van verhoging en glorie: Sondag (Psalm 24)
Hierdie psalm het te doen met die Sondag en wat daarna gebeur het. Waar Psalm 22 'n baie hartseer psalm is, is hierdie een, een van vreugde en blydskap! Dit is die lied oor Christus se verhoging by sy opstanding en hemelvaart.
Jesus Christus is die Een wat kon opgaan na God. Die Een wat elke oorwinning behaal het, kan by die Vader se deure ingaan. Hy word nou gekroon as Koning oor die heelal! Eendag gaan Hy terugkeer en dan gaan almal voor sy voete val.